ഏറ്റവും ക്രൂരവും ഭയപ്പെടുത്തുന്നതും :ഷിയാ പള്ളിയിലെ ബോംബാക്രമണത്തെ അപലപിച്ച് ഐക്യരാഷ്ട്ര സഭ സുരക്ഷാ സമിതി വാഷിംഗ്ടണ് : കഴിഞ്ഞ ദിവസം അഫ്ഗാനിസ്താനിലെ ഷിയാസ് പള്ളിയിലുണ്ടായ ഭീകരാക്രമണത്തെ ഐക്യരാഷ്ട്ര സഭ സുരക്ഷാ സമിതി യുഎന്എസ്സി ശക്തമായി അപലപിച്ചു. ഷിയയില് ഐഎസ് ഭീകരര് തടത്തിയ ചാവേറാക്രമണം ക്രൂരവും ഭയപ്പെടുത്തുന്നതുമാണെന്ന് സുരക്ഷാ കൗണ്സില് പറഞ്ഞു. ഭീകരത ഏത് രൂപത്തിലായാലും ലോകത്തിന്റെ സമാധാനത്തിനും സുരക്ഷയ്ക്കും മേല് വലിയ ഭീഷണിയാണ് അത് ഉണ്ടാക്കുന്നത്. ഭീകരാക്രമണം ആസൂത്രണം ചെയ്തവരെയും ആക്രമണത്തിന് സാമ്ബത്തിക സഹായം നല്കിയവരെയും ഉള്പ്പടെയുള്ള കുറ്റവാളികളെ ഉടന് നിയമത്തിന് മുന്പില് കൊണ്ടു വരണമെന്ന് സുരക്ഷാ കൗണ്സില് വ്യക്തമാക്കി. ഭീകരരെ നിയമത്തിന് മുന്പില് കൊണ്ട് വരുന്നതിനും ഭീകരത തുടച്ചുമാറ്റുന്നതിനും യുഎന്എസ്സി സമിതിയിലെ അംഗങ്ങളായ എല്ലാരാജ്യങ്ങളുടെയും സഹായം ആവശ്യപ്പെട്ടു.ഇത്തരം ഭീകര പ്രവര്ത്തനങ്ങള് ന്യായീകരിക്കുക സാധ്യമല്ലന്നും സുരക്ഷാ കൗണ്സില് വ്യക്തമാക്കി. കഴിഞ്ഞ ദിവസമാണ് അഗാനിസ്താനില് ഷിയ പള്ളിക്കുനേരെയുള്ള ബോംബാക്രമണം നടന്നത്.പള്ളിയില് നമസ്കാരത്തിന് എത്തിയവര്ക്ക് നേരെയായിരുന്നു ബോംബാക്രമണം.ഭീകരാക്രമണത്തില് നൂറിലധികം പേര് കൊല്ലപ്പെട്ടതായാണ് പ്രാഥമിക റിപ്പോര്ട്ട്. അതേസമയം ആക്രമണത്തിന്റെ ഉത്തരവാദിത്വം ഏറ്റെടുത്ത് ഇസ്ലാമിക് സ്റ്റേറ്റ് ഐഎസ് രംഗത്തെത്തി.